2003R0977 — ET — 01.08.2003 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 977/2003,

6. juuni 2003,

millega avatakse noorte isaste nuumveiste imporditariifikvoot ja sätestatakse selle haldamine (1. juuli 2003 – 30. juuni 2004)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, ( 1 ) viimati muudetud määrusega (EÜ) nr 806/2003, ( 2 ) eriti selle artikli 32 lõiget 1, ning arvestades järgmist: (1) Maailma Kaubandusorganisatsiooni CXL loendiga nõutakse, et ühendus avab aastase imporditariifikvoodi 169 000 noore isase nuumveise kohta. Rakenduseeskirjad tuleks sätestada ajavahemikuks 1. juuli 2003 30. juuni 2004. (2) Eelkõige tuleks ühenduse kõikidele huvitatud kauplejatele tagada kõnealuste kvootide võrdne ja pidev kasutusvõimalus. Vastavalt määruse (EÜ) nr 1254/1999 artikli 32 lõikele 3 võib haldusmeetodi puhul arvesse võtta ühenduse turu tarnevajadusi. (3) Seepärast võib võtta arvesse teatavate selliste liikmesriikide nõudeid, kus on noorte isaste veiste puudujääk. Kuna sellised nõuded on eriti ilmsed Itaalias ja Kreekas, tuleks eelkõige rahuldada nõudlust just kõnealuses kahes liikmesriigis. (4) Tariifikvoodi jaotamise suhtes tuleks kohaldada varem selle koodi suhtes kohaldatud meetodeid. Seepärast tuleks Itaalias ja Kreekas kohaldada artikli 32 lõike 2 kolmandas taandes osutatud meetodit, samas kui teistes liikmesriikides kohaldatakse kõnealuse lõike teises taandes osutatud meetodit. (5) Importijatel, kes suudavad näidata, et nad on olnud tegevad elusloomadega kauplemises kolmandate riikidega, peaks olema võimalik taotleda impordiõigusi. Kaubandusega tegelemise tõendamiseks tuleb esitada tõendid olulises mahus toimunud hiljutise impordi või ekspordi kohta. (6) Kvootide jaotamisel osalemise tingimustele vastamise kontrollimiseks tuleb esitada taotlused selles liikmesriigis, mille käibemaksukohustuslaste registrisse ettevõtja on kantud. Itaalia ja Kreeka on erandid sellest reeglist: mõne muu liikmesriigi käibemaksukohustuslaste registrisse kantud ettevõtjad võivad esitada oma taotlused kõnealuses kahes riigis. (7) Spekulatsioonide vältimiseks: — ei tuleks anda kvoote importijatele, kes ei ole elusveiste kauplemises tegevad enam 1. jaanuaril 2003, — tuleks impordiõiguste saamiseks kehtestada tagatis, — ei tohiks litsentsid olla loovutatavad, — tuleks impordilitsentse ettevõtjatele välja anda üksnes koguste suhtes, mille puhul neile on antud impordiõigused. (8) Selleks et võimaldada kvootide võrdsemat kasutusvõimalust, tagades samas iga taotluse kohta majanduslikult tasuva loomade arvu, peaks iga taotluse puhul pidama kinni loomade miinimum- ja maksimumarvust. (9) Selleks et kohustada ettevõtjaid kohaldama impordilitsentse kõikide määratud impordiõiguste suhtes, peaks kõnealune kohustus olema esmanõue komisjoni 22. juuli 1985. aasta määruses (EMÜ) nr 2220/85 (milles sätestatakse põllumajandustoodete tagatissüsteemi ühised üksikasjalikud rakenduseeskirjad, ( 3 ) viimati muudetud määrusega (EÜ) nr 1932/1999 ( 4 )) määratletud tähenduses. (10) Kvootide terves ulatuses kasutamise eesmärgil tuleks kehtestada tähtaeg impordilitsentside taotluste esitamiseks ning sätestada selliste koguste täiendav jaotamine, mille kohta kõnealuseks kuupäevaks pole taotlusi esitatud. Samuti tuleks saadud kogemusi arvestades sätestada, et see lõplik jaotamine on ette nähtud ainult importijatele, kes on taotlenud impordilitsentse kogu neile määratud koguse kohta. (11) kvootide nõuetekohaseks haldamiseks tuleb kasutada impordilitsentse. Selleks tuleks eelkõige sätestada eeskirjad taotluste esitamise viisi ning taotlustes ja litsentsidel esitatava teabe kohta, kehtestades vajaduse korral erandi komisjoni 9. juuni 2000. aasta määrusest (EMÜ) nr 1291/2000 (millega kehtestatakse põllumajandussaaduste impordi- ja ekspordilitsentside ning eelkinnitussertifikaatide süsteemi kohaldamise üksikasjalikud ühiseeskirjad, ( 5 ) viimati muudetud määrusega (EÜ) nr 325/2003 ( 6 )) ja komisjoni 26. juuni 1995. aasta määrusest (EÜ) nr 1445/95 (veise- ja vasikalihasektori impordi- ja ekspordilitsentside süsteemi rakenduseeskirjade ning määruse (EMÜ) nr 2377/80 kehtetuks tunnistamise kohta, ( 7 ) viimati muudetud määrusega (EÜ) nr 852/2003 ( 8 )) teatavatest sätetest või neid sätteid täiendades. (12) Kvootide nõuetekohaseks haldamiseks tuleks samuti sätestada, et litsentsiomanik oleks ka tegelik importija. Seepärast peaksid sellised importijad kõnealuste loomade ostmises, veos ja importimises aktiivselt osalema. Tõendi esitamine nendes tegevustes osalemise kohta peaks seega olema esmanõue litsentsiga seotud tagatiste puhul. (13) Kvoodi alusel imporditud loomade range statistilise kontrollimise tagamiseks ei kohaldata määruse (EÜ) nr 1291/2000 artikli 8 lõikes 4 osutatud lubatut kõikumist. (14) Selle tariifikvoodi kohaldamine nõuab tõhusat kontrolli imporditud loomade konkreetses sihtkohas. Seetõttu tuleks loomad nuumata impordilitsentsi väljastanud liikmesriigis. (15) Tuleb esitada tagatis selle tagamiseks, et loomi on kindlaksmääratud tootmisüksustes nuumatud vähemalt 120 päeva. Tagatissumma peaks katma kõnealuste loomade vabasse ringlusse lubamise kuupäeval kohaldatava ühise tollitariifistiku maksumäära ja vähendatud tollimaksu vahe. (16) Veise- ja vasikalihaturu korralduskomitee ei ole oma eesistuja määratud tähtaja jooksul arvamust esitanud, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

1. CN-koodidega 0102 90 05 hõlmatud ja ühenduses nuumamiseks ettenähtud noorte isasveiste jaoks avatakse ajavahemikuks 1. juuli 2003 30. juuni 2004 tariifikvoot suuruses 169 000 looma.

Kvoodi järjekorranumber on 09.4005.

2. Lõikes 1 osutatud tariifikvoodi alusel kohaldatav imporditollimaks on 16protsendiline väärtuseline tollimaks, millele lisandub 582 eurot tonni netomassi kohta.

Tollimaksu kohaldatakse tingimusel, et imporditud loomi nuumatakse impordilitsentsi väljastanud liikmesriigis vähemalt 120 päeva.

Artikkel 2

1. Artikli 1 lõikes 1 osutatud koguse impordiõigused jaotatakse liikmesriikide vahel järgmiselt:







a) Itaalia: 107 650 looma; b) Kreeka: 16 470 looma; c) teised liikmesriigid: 44 880 looma

2. Iga lõike 1 punktides a ja b osutatud kogust käsitlevad impordiõigused, mis on seotud:

— 50 % kogusest, jaotatakse asjaomase liikmesriigi taotlusel importijate vahel, kes esitavad tõendi selle kohta, et nad on importinud loomi I lisas osutatud määruse alusel. Taotletud impordiõigused moodustavad kõik võrdluskogusena esitatud kogused,

— 50 % kogusest, jaotatakse asjaomase liikmesriigi taotlusel ettevõtjate vahel, kes esitavad tõendi selle kohta, et nad on ajavahemikus 1. jaanuar 2002 31. detsember 2002 eksportinud kolmandatesse riikidesse või sealt importinud vähemalt 75 CN-koodi 0102 90 alla kuuluvat looma, välja arvatud I lisas osutatud määruste alusel toimunud imporditoimingud.

3. Taotlejad peavad olema kantud riiklikku käibemaksukohustuslaste registrisse.

Impordiõiguste taotlused esitatakse:

— Itaalias lõike 1 punktis a osutatud koguste kohta,

— Kreekas lõike 1 punktis b osutatud koguste kohta,

— registrijärgses liikmesriigis lõike 1 punktis c osutatud koguste kohta.

4. Lõike 1 punktis c osutatud kogused jaotatakse taotluse korral ettevõtjatele, kes esitavad tõendi selle kohta, et ajavahemikus 1. jaanuar 31. detsember 2002 on nad eksportinud kolmandatesse riikidesse või sealt importinud vähemalt 75 CN-koodi 0102 90 alla kuuluvat looma.

5. Lõike 2 esimeses ja teises taandes ning lõikes 4 osutatud kogused jaotatakse tingimustele vastavate ettevõtjate vahel proportsionaalselt nende poolt taotletud kogustega.

6. Importi ja eksporti tõendatakse üksnes vabasse ringlusse lubamise tollidokumentidega.

Liikmesriigid võivad tunnustada nende dokumentide koopiaid, mille pädevad asutused on nõuetekohaselt kinnitanud.

Artikkel 3

1. Ettevõtjad, kes ei olnud 1. aprillil 2000 enam tegevad elusveistega kauplemises, ei vasta käesolevas määruses sätestatud korra tingimustele.

2. Artikli 2 lõike 2 esimeses taandes osutatud koguse kasutusvõimaluse eesmärgil on äriühingul, mis on moodustatud selliste ettevõtete ühendamise teel, kellel on õigus esitada taotlusi vastavalt käesolevale taandele, samad õigused kui äriühingutel, millest see on moodustatud.

Artikkel 4

1. Kui taotleja esitab vastavalt artikli 2 lõike 2 esimeses ja teises taandes ning artikli 2 lõikes 4 osutatud ühe kategooria kohta üle ühe taotluse, lükatakse kõik need taotlused tagasi.

2. Artikli 2 lõigete 2 ja 4 kohaldamiseks peavad taotlused koos neile lisatud vajalike tõenditega jõudma pädevate asutusteni hiljemalt 13. juunil 2003 kell 13.00 Brüsseli aja järgi.

3. Iga taotlus, mis on esitatud artikli 2 lõike 2 teise taande ja artikli 2 lõike 4 alusel, käsitleb minimaalselt 50 looma ning maksimaalselt 10 % saadaolevast loomade arvust.

4. Itaalia ja Kreeka saadavad artikli 2 lõike 2 alusel esitatud taotluste puhul pärast esitatud dokumentide kontrollimist komisjonile hiljemalt 2. juuliks 2003 taotlejate loetelu ja taotletud kogused, kasutades artikli 2 lõike 2 esimese taande alusel esitatud taotluste puhul II lisas kehtestatud vormi ja artikli 2 lõike 2 teise taande alusel esitatud taotluste puhul III lisas sätestatud vormi.

Kui ükskõik kumma artikli 2 lõike 2 taande alusel taotletud kogused ületavad saadaolevaid koguseid, kohaldab asjaomane liikmesriik taotletud koguste suhtes vähenduskoefitsienti.

5. Liikmesriigid saadavad artikli 2 lõike 4 alusel esitatud taotluste puhul pärast esitatud dokumentide kontrollimist komisjonile hiljemalt 2. juuliks 2003 taotlejate loetelu ja taotletud kogused, kasutades III lisas kehtestatud vormi.

Komisjon otsustab võimalikult kiiresti, millises ulatuses artikli 2 lõike 4 alusel esitatud taotlusi võib rahuldada. Kui kogused, mille jaoks taotletakse litsentse, ületavad saadaolevaid koguseid, kinnitab komisjon taotletavate koguste suhtes kohaldatava vähendusprotsendi.

6. Kui lõigetes 4 ja 5 osutatud koefitsiendi kohaldamisel on artikli 2 lõike 2 teise taande ja artikli 2 lõike 4 alusel jaotamise tulemuseks taotluse kohta alla 50 looma suurune kogus, jaotavad kvoodi asjaomased liikmesriigid liisu teel 50 looma suurusteks partiideks kõnealuste taotluste vahel. Kui järelejäänud kogus on väiksem kui 50 looma, moodustab kõnealune arv loomi ühe partii.

Artikkel 5

1. Impordiõiguste tagatiseks kehtestatakse 3 eurot looma kohta. See tuleb esitada päevale asutusele koos impordiõiguste taotlusega.

2. Impordilitsentsi taotlused tuleb esitada eraldatud impordiõiguste kohta. See kohustus on esmanõue määruse (EMÜ) nr 2220/85 artikli 20 lõikes 2 määratletud tähenduses.

3. Kui artikli 2 lõikes 2 osutatud Itaaliale ja Kreekale tehtud eralduste ning komisjoni poolt artikli 4 lõike 5 alusel tehtud eralduse tulemusel ületavad impordiõiguste taotlused eraldatud õigusi, vabastatakse kõnealuse ületatud osaga seotud tagatis viivitamata.

Artikkel 6

1. Selliste loomade mis tahes importimisel, mille jaoks on jaotatud impordiõigused, tuleb esitada impordilitsents.

2. Kui käesolevas määruses pole sätestatud teisiti, kohaldatakse määrusi (EÜ) nr 1291/2000 ja (EÜ) nr 1445/95.

3. Litsentsitaotluse võib esitada üksnes:

— liikmesriigis, kus on esitatud taotlus impordiõiguste saamiseks, ja

— ettevõtja, kellele impordiõigused on eraldatud vastavalt artiklitele 2 ja 4. Iga impordilitsentsi väljastamisega vähenevad vastavalt impordiõigused.

4. Litsentse antakse välja kuni 28. novembrini 2003 kuni 50 % eraldatud impordiõiguste puhul. Järelejäänud koguste puhul antakse impordilitsid välja alates 1. detsembrist 2003.

5. Impordilitsents väljastatakse impordiõigused saanud ettevõtja taotlusel ja tema nimele.

6. Litsentsitaotlustes ja litsentsides kantakse:

a) lahtrisse 8 päritoluriik;

b) lahtrisse 16 üks nõuetele vastavatest CN-koodidest;

c) lahtrisse 19 arv 0 (null);

d) lahtrisse 20 järgmine kinnitus: “Elusad isasveised elusmassiga kuni 300 kg, nuumamiseks (määrus (EÜ) nr 977/2003).”

Artikkel 7

1. Olenemata määruse (EÜ) nr 1291/2000 artikli 9 lõikest 1, ei ole käesoleva määruse kohaselt väljastatud impordilitsentsid loovutatavad ning õigus kasutada tariifikvoote tekib üksnes juhul, kui litsentsid on välja antud samadele isikutele, kelle nimed on kantud litsentsiga kaasas olevatele vabasse ringlusse suunamise deklaratsioonidele, ning deklaratsioonis märgitud aadressidel.

2. Impordilitsentsid kehtivad 120 päeva jooksul alates väljastamise kuupäevast määruse (EÜ) nr 1291/2000 artikli 23 lõikes 1 määratletud tähenduses. Litsentsid kehtivad siiski kuni 30. juunini 2004.

3. Impordilitsentsi tagatis on 20 eurot looma kohta ning taotleja esitab selle koos litsentsitaotlusega.

4. Litsents kehtib kogu ühenduses.

5. Määruse (EMÜ) nr 1291/2000 artikli 8 lõiget 4 ei kohaldata.

6. Olenemata määruse (EÜ) nr 1291/2000 III jaotise 4. jao sätetest, ei vabastata tagatist enne, kui on esitatud tõend selle kohta, et litsentsiomanik vastutab majanduslikult ja logistiliselt asjaomaste loomade ostmise, veo ja vabasse ringlusse lubamise eest. Selline tõend koosneb vähemalt:

— sellise müüja või tema esindaja poolt sellisele litsentsiomaniku nimele väljastatud faktuurarve originaaleksemplarist, kelle mõlema registrijärgne asukoht on eksportivas kolmandas riigis, ning litsentsiomaniku esitatav maksetõendist või kinnitusest selle kohta, et litsentsiomanik on avanud müüja nimele tühistamatu akreditiivi,

— litsentsiomaniku nimele tehtud ning asjaomaseid loomi käsitlevast lastikirjast või vajadusel maantee- või õhuveodokumendist,

— vormi IM 4 koopiast nr 8, mis on esitatud litsentsiomaniku nimele ja tema aadressil, mis on ainsad märked lahtris 8,

— tõendist selle kohta, et litsentsiomanik on tasunud tollimaksud või on need tasutud tema nimel.

Artikkel 8

1. Impordi ajal esitab importija tõendi, et ta on:

— esitanud kirjaliku kohustuse teatada ühe kuu jooksul litsentsi väljastanud liikmesriigile põllumajandusettevõtte või -ettevõtted, kus noorveiseid nuumatakse,

— esitanud litsentsi väljastanud liikmesriigi pädevale asutusele tagatise IV lisas iga tingimustele vastava CN-koodi jaoks kehtestatud summas. Imporditud loomade nuumamine kõnealuses liikmesriigis vähemalt 120 päeva jooksul alates vabasse ringlusse lubamisest tollideklaratsiooni vastuvõtmise kuupäevast on esmanõue määruse (EMÜ) nr 2220/85 artikli 20 lõike 2 tähenduses.

2. Välja arvatud vääramatu jõu korral, vabastatakse lõike 1 teises taandes osutatud tagatis ainult siis, kui litsentsi väljastanud liikmesriigi pädevale asutusele esitatakse tõend selle kohta, et:

a) noorveised on nuumatud lõike 1 kohaselt märgitud põllumajandusettevõttes või -ettevõtetes;

b) noorveiseid ei ole tapetud enne importimise kuupäevast 120 päeva möödumist; või

c) noorveised on enne kõnealuse ajavahemiku lõppu tapetud tervislikel põhjustel või surnud haiguse või õnnetuse tagajärjel.

Tagatis vabastatakse viivitamata pärast sellise tõendi esitamist.

Kui lõike 1 esimeses taandes osutatud tähtajast ei peeta kinni, vähendatakse tagatist:

— 15 % ja

— 2 % järelejäävast summast iga päeva kohta, mille võrra on tähtaega ületatud.

Vabastamata jäänud summasid ei tagastata ning need peetakse kinni tollimaksudena.

3. Kui lõikes 2 osutatud tõendit ei esitata 180 päeva jooksul alates importimise kuupäevast, jäädakse tagatisest ilma ning see peetakse kinni tollimaksudena.

Kui sellist tõendit ei esitata 180 päeva jooksul, kuid see esitatakse kuue kuu jooksul nimetatud 180 päevase ajavahemiku järel, tagastatakse ilmajäädud summa, mida on vähendatud 15 % tagatise summast.

Artikkel 9

1. Loomade jaoks, kelle puhul ei ole 6. veebruariks 2004 litsentsitaotlusi jäetud, antakse impordiõigused hiljem, võtmata arvesse artikli 2 lõikes 1 osutatud impordiõiguste jaotamist liikmesriikide vahel ning artikli 2 lõike 2 esimeses ja teises taandes ettenähtud kahte erinevat kava.

2. Sel eesmärgil teatavad liikmesriigid komisjonile hiljemalt 12. veebruariks 2004 lõikes 1 osutatud loomade arvu.

3. Komisjon teeb kindlaks ja avaldab võimalikult kiiresti nende järelejäänud loomade koguarvu, kes jaotatakse uuesti.

4. Kõnealused loomad jaotatakse huvitatud ettevõtjatele, kes on taotlenud impordilitsentse terve koguse jaoks, mida käsitlevad impordiõigused olid neile algselt antud.

Uued impordiõiguste taotlused esitatakse selles liikmesriikides, mille riiklikku käibemaksukohustuslaste registrisse taotleja on kantud.

5. Iga taotlus käsitleb minimaalselt 50 looma ning maksimaalselt lõikes 3 osutatud saadaolevate loomade arvu. Kui järelejäänud loomade arv on siiski alla 50, käsitleb taotlus kõnealust väiksemat loomade arvu.

▼M1

6. Käesoleva artikli kohaldamisel kohaldatakse artikleid 4–8. Artikli 4 lõikes 2 osutatud taotluse esitamise kuupäev on 27. veebruar 2004 ja artikli 4 lõikes 5 osutatud teate edastamise kuupäev on 5. märts 2004.

▼B

Artikkel 10

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Artikli 2 lõikes 2 osutatud määrused

Komisjoni määrused:

määrus (EÜ) nr 1431/1999 (EÜT L 166, 1.7.1999, lk 49),

määrus (EÜ) nr 885/2000 (EÜT L 104, 29.4.2000, lk 39),

määrus (EÜ) nr 1095/2001 (EÜT L 150, 6.6.2001, lk 25).









II LISA









III LISA









IV LISA







TAGATISSUMMAD Isased nuumveised (CN-kood) Summa (eurodes) looma kohta 0102 90 05 28 0102 90 29 56 0102 90 49 105